פולה קבלו

פרופ' פולה קבלו, מדרשת בן-גוריון{{תמונה להחלפה}}
פולה קבלו (בספרדית: Paula Kabalo; נולדה ב-9 בינואר 1963) היא היסטוריונית, וחוקרת חברה אזרחית שייסדה ועומדת בראש מרכז עזריאלי ללימודי ישראל (מעל"י) במכון בן-גוריון לחקר ישראל והציונות, באוניברסיטת בן-גוריון בנגב. 

==ביוגרפיה==
פולה קבלו נולדה בבואנוס איירס, ארגנטינה ועלתה לישראל עם הוריה בשנת 1968.

===קריירה===
פרופ' פולה קבלו כיהנה במשך כעשור כמנהלת מכון בן-גוריון לחקר ישראל והציונות, אוניברסיטת בן-גוריון בנגב. בשנים 2011–2016 היא הקימה ועמדה בראש התכנית הבין לאומית בלימודי ישראל (תואר שני) ע"ש וודמן ושלר והחל משנת 2017 היא עומדת בראש מרכז עזריאלי ללימודי ישראל (מעל"י) הפועל במכון בן-גוריון. מעל"י מאגדת צוותי מחקר סביב שאלות ליבה בחקר החברה הישראלית והרעיון הציוני לגווניו. במעל"י חברים תלמידי ותלמידות מחקר, עמיתי ועמיתות בתר דוקטורט וכן חברי וחברות סגל בכיר ממכון בן-גוריון וממוסדות נוספים ברחבי הארץ והעולם. מעל"י פונה גם לציבורים שמחוץ לאקדמיה וחותרת להנכחת שיח מעמיק ומורכב על התופעה הישראלית בקרב אנשי מקצוע ופעילי שטח כמו גם קובעי מדיניות.

בשנים 2021-2022 לימדה כפרופסור אורח במחלקה להיסטוריה של אוניברסיטת קליפורניה, ברקלי.

פרופ' קבלו מתגוררת עם משפחתה במדרשת בן-גוריון החל משנת 1995.

===מחקרה===
Israeli Community Action 
מחקריה של פרופ' פולה קבלו, עוסקים בהיסטוריה של התאגדויות אזרחים וחברה אזרחית בישראל ובקהילה היהודית הארצישראלית בשנים שקדמו להקמת המדינה ובמדינת ישראל בשלושה העשורים הראשונים. בנוסף היא בוחנת את מערכת היחסים שהתקיימה בין דוד בן-גוריון למגזרים שונים בחברה הישראלית, בקהילות היהודיות בעולם ובקהילייה הבין לאומית בכללותה. לשם כך היא נשענת על תיאוריות של יחסי מנהיגים מונהגים (Leadership-Followers).

מחקריה הנוכחיים עוסקים בתופעת החוסן הקהילתי (community Resilience), תופעה שעליה היא מצביעה בספרה האחרון, Israeli Community Action: Living Through the War of Independence שיצא לאור בסתיו 2020 בהוצאת אוניברסיטת אינדיאנה (Indiana University Press). הספר זכה ומאז זכה בפרס יונתן שפירא של האגודה ללימודי ישראל לספר הטוב ביותר בלימודי ישראל לשנת 2020. 

מחקר רחב היקף שעליו היא שוקדת בימים אלו מתמקד בתופעת ועדי השכונות בישראל בשלושת העשורים הראשונים למדינת ישראל. המחקר הוא פרי מענק אישי מהקרן הלאומית למדע (מענק 1417/17): ועדי שכונות בישראל כביטוי למנהיגות 'מלמטה' ומבפנים 1948–1977. שותפתה למחקר, ד"ר אליה אתקין, היא עמיתת בתר-דוקטורט במעל"י והשתיים השלימו עד כה שלושה מאמרים העוסקים בתופעת המנהיגות המקומית בשכונות כפר שלם, קטמונים והנחלאות והתחקות אחר גלגוליו של החוק לבינוי ופינוי אזורי שיקום, תשכ"ה – 1965.

==פרסים ומלגות ==
* פרס שפירו לספר מצטיין מטעם האגודה ללימודי ישראל, 2020
* מענק מחקר קרן עזריאלי, 2017
* פרס ישראל גלילי המרכז לחקר כוח המגן, 2007
* קרן אב"ג לעידוד מחקר חוקרים צעירים, 2005
* מלגת קרן ברנרד, 2000
* מלגת שייקה דן, 1997
* מענק מחקר, יד בן צבי, 1996
* מלגת פולה בן-גוריון, 1987 – 1989
* מלגת הצטיינות, אוניברסיטת בן-גוריון בנגב, 1986

==מכתביה ==
* פולה קבלו, שורת המתנדבים: קורותיו של ארגון אזרחים, הוצאת עם עובד בשיתוף אוניברסיטת תל אביב, 2007.
* פולה קבלו, "'שורת המתנדבים' ומיסוד הביקורת הציבורית בישראל", בספר: דבורה הכהן ומשה ליסק (עורכים), צומתי הכרעות ופרשיות מפתח בישראל, מכון בן-גוריון לחקר ישראל, 2010.

==לקריאה נוספת==
* פולה קבלו, [http://humanities1.tau.ac.il/zionism/templates/ol_similu/files/israel10/Israel10_Kabalo.pdf שליח ציבור או דובר הממסד? סיקור משפט עמוס בן-גוריון נגד שורת המתנדבים בעיתון הארץ], אתר אוניברסיטת תל אביב
* 

* [https://in.bgu.ac.il/en/Pages/news/woodman_scheller.aspx הענקת השם לתוכנית הבינלאומית שהקימה]
* [https://azrielifoundation.org/stories/global-connections-in-israel-studies אודות מעל"י באתר הקרן]
* [https://in.bgu.ac.il/en/bgi/Pages/default.aspx מכון בן-גוריון לחקר ישראל והציונות, אוניברסיטת בן-גוריון בנגב]
==קישורים חיצוניים==
* [https://www.mixcloud.com/sbradio101/אנשי-מדרשת-בן-גוריון-עם-עפרה-פיימן-אורחת-באולפן-דר-פולה-קבלו/ דוד ופולה - עפרה פיימן מארחת את פרופ' פולה קבלו]
* [https://www.mixcloud.com/sbradio101/דקולטה-בהגשת-רחל-גור-פרק-1-פולה-קבלו/ רחל גור מראיינת את פרופ' פולה קבלו]

קטגוריה:היסטוריוניות ישראליות
קטגוריה:היסטוריונים ישראלים
קטגוריה:היסטוריונים של ישראל
קטגוריה:היסטוריוניות של ישראל
קטגוריה:סגל אוניברסיטת בן-גוריון בנגב: לימודי מדינת ישראל
קטגוריה:סגל אוניברסיטת בן-גוריון בנגב: מכון בן-גוריון לחקר ישראל והציונות
קטגוריה:ישראליות ילידות ארגנטינה
קטגוריה:ישראלים ילידי ארגנטינה
קטגוריה:ישראליות זוכות פרסים: מדע וטכנולוגיה
קטגוריה:זוכי פרס שפירא בלימודי ישראל
קטגוריה:מדרשת בן-גוריון: אישים
קטגוריה:עולות בשנות ה-1960
קטגוריה:עולים בשנות ה-1960
קטגוריה:ישראליות שנולדו ב-1963
קטגוריה:ישראלים שנולדו ב-1963